Shaik Abdul Rasheed Abdul Ghaffour

Dato' Sri Shaik Abdul Rasheed bin Abdul Ghaffour ialah seorang jurubank Malaysia yang dilantik sebagai gabenor Bank Negara Malaysia (BNM) sejak 1 Julai 2023. Beliau sebelum ini merupakan timbalan gabenor bank pusat itu.

Pendidikan
Beliau memperoleh ijazah Sarjana Muda Ekonomi di Universiti Malaya (UM) dan MBA daripada Saïd Business School, Universiti Oxford.

Kerjaya
Abdul Rasheed mula berkhidmat di BNM pada 1988. Sepanjang kerjayanya, beliau pernah memegang pelbagai jawatan pengurusan kanan dan ahli Jawatankuasa Dasar Monetari serta Jawatankuasa Kestabilan Kewangan sejak 2015.

Beliau turut memainkan peranan penting dalam pembangunan dan pelaksanaan Pelan Induk Sektor Kewangan (2000-2010) dan Pelan Sektor Kewangan (2011-2020 dan 2022-2026). Pada tahun 2016, beliau dilantik sebagai Timbalan Gabenor BNM.

Beliau dilantik sebagai gabenor BNM ke-10 pada 1 Julai 2023 bagi tempoh 5 tahun, menggantikan Nor Shamsiah Mohd Yunus yang telah tamat tempoh perkhidmatannya sehari sebelumya, iaitu pada 30 Jun. Pelantikan beliau mendapat perkenan daripada Yang di-Pertuan Agong, Al-Sultan Abdullah.

Anugerah
  30px  :
 50px Panglima Mahkota Wilayah (PMW) – Datuk (2018)
  30px  :
 50px Sri Sultan Ahmad Shah Pahang (SSAP) - Dato' Sri (2025)
  30px  :
 50px Darjah Gemilang Pangkuan Negeri (DGPN) – Dato' Seri (2024) 

Rujukan

Pautan luar


Kategori:Gabenor Bank Negara Malaysia
Kategori:Muslim Malaysia
Kategori:Orang Malaysia berketurunan India
Kategori:Alumni Universiti Malaya